CELEX: 22016D0517
Language: sl
Date: 2015-02-25 00:00:00
Title: Sklep Skupnega odbora EGP št. 29/2015 z dne 25. februarja 2015 o spremembi Priloge XVII (Intelektualna lastnina) k Sporazumu EGP [2016/517]

7.4.2016   
               
               
                  SL
               
               
                  Uradni list Evropske unije
               
               
                  L 93/44
               
            SKLEP SKUPNEGA ODBORA EGP
      št. 29/2015
      z dne 25. februarja 2015
      o spremembi Priloge XVII (Intelektualna lastnina) k Sporazumu EGP [2016/517]
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
      ob upoštevanju naslednjega:
      
                  (1)
               
               
                  Direktivo 2012/28/EU Evropskega parlamenta in Sveta z dne 25. oktobra 2012 o nekaterih dovoljenih uporabah osirotelih del (1) je treba vključiti v Sporazum EGP.
               
            
                  (2)
               
               
                  Iz praktičnih razlogov se preštevilčijo akti, navedeni v Prilogi XVII k Sporazumu EGP pod naslovom „AKTI, S KATERIMI SE POGODBENICE SEZNANIJO“.
               
            
                  (3)
               
               
                  Prilogo XVII k Sporazumu EGP bi bilo zato treba ustrezno spremeniti –
               
            SPREJEL NASLEDNJI SKLEP:
      Člen 1
      Priloga XVII k Sporazumu EGP se spremeni:
      
                  1.
               
               
                  pod naslovom „AKTI, S KATERIMI SE POGODBENICE SEZNANIJO“ se točki 10 (Resolucija Sveta 92/C-138/01) in 11 (sporočilo Komisije z dne 27. oktobra 1992) preštevilčita v točki 1 in 2;
               
            
                  2.
               
               
                  za točko 9h (Direktiva 2008/95/ES Evropskega parlamenta in Sveta) se vstavi naslednje:
                  
                              „10.
                           
                           
                              
                                 32012 L 0028: Direktiva 2012/28/EU Evropskega parlamenta in Sveta z dne 25. oktobra 2012 o nekaterih dovoljenih uporabah osirotelih del (UL L 299, 27.10.2012, str. 5).
                              Za namene tega sporazuma se določbe Direktive uporabljajo z naslednjo prilagoditvijo:
                              
                                          (a)
                                       
                                       
                                          Države Efte sodelujejo v enotni javno dostopni spletni podatkovni bazi, ki jo vzpostavi Urad za usklajevanje na notranjem trgu iz člena 3(6). Države Efte krijejo stroške prevajanja v islandski in norveški jezik, kadar je to potrebno.
                                       
                                    
                                          (b)
                                       
                                       
                                          Za države Efte je datum uporabe iz člena 8 dan začetka veljavnosti Sklepa Skupnega odbora EGP št. 29/2015 z dne 6. februarja 2015.“
                                       
                                    
                        
            Člen 2
      Besedilo Direktive 2012/28/EU v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
      Člen 3
      Ta sklep začne veljati 26. februarja 2015 pod pogojem, da so bila predložena vsa uradna obvestila v skladu s členom 103(1) Sporazuma EGP (*).
      Člen 4
      Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
      
         V Bruslju, 25. februarja 2015
         
            
               Za Skupni odbor EGP
            
            
               Predsednik
            
            Gianluca GRIPPA
         
      
      
         (1)  UL L 299, 27.10.2012, str. 5.
      
         (*)  Navedene so ustavne zahteve.